Rrëfimi i ukrainases që humbi të dyja këmbët në luftë 
Oksana Balandina ndeshi në një minë të pashpërthyer ndërsa po kthehej në shtëpinë e saj në Lysychansk në rajonin e Luhanksut
Një infermiere ukrainase, që humbi të dyja këmbët në luftë, pasi ndeshi në një minë të pashpërthyer, po mundohet të rikthehet në jetë. Oksana Balandina ndau vallëzimin e parë pas dasmës me bashkëshortin e saj Viktor Vasyliv. Çifti i sapomartuar përshkruan tmerrin, që përjetoi ditën kur jeta e tyre ndryshoi përgjithmonë. Në një spital në Lviv, të sapomartuarit Oksana Balandina dhe Viktor Vasyliv, shijojnë kërcimin e tyre të parë pas dasmës. Por, dy 23 vjeçarët mund të mos e përjetonin kurrë këtë moment. Më 27 mars, pak më shumë se një muaj pas fillimit të sulmit të Rusisë kundër Ukrainës, ndërsa po ktheheshin në shtëpinë e tyre në Lysychansk në rajonin e Luhanksut, Oksana hasi në një minë të pashpërthyer. thotë zonja Balandina. Viktori, që po ecte pas saj, shpëtoi i padëmtuar. tregon ai. Për një muaj ajo qëndroi në spitale të ndryshme. Mjekët mundoheshin ta trajtonin, ndërsa bombardimet dhe sulmet e ashpra ruse vazhdonin. Në fund, mjekët i prenë të dyja këmbët dhe katër gishtat e dorës së majtë. thotë Oskana. Dy fëmijët, djali 7 vjeçar dhe vajza 5 vjeçare, tani janë të sigurt me gjyshërit në rajonin e Poltavës në Ukrainën qendrore. Pas dasmës, çifti synon të shkojë drejt Gjermanisë, me shpresën se Oksana do të vendosë proteza në këmbë dhe do t’i nënshtrohet rehabilitimit shumë të nevojshëm. tha ajo. Viktori është mirënjohës për çdo ditë tjetër me gruan e tij. tha ai. Zyra e OKB-së për Koordinimin e Çështjeve Humanitare tha se Ukraina është një nga vendet me numrin më të madh të minave në botë.